b'\n_START_ARTICLE_\nErotussuppilo\n_START_PARAGRAPH_\nErotussuppilo on laboratoriov\xc3\xa4line, jolla voidaan erottaa kaksi liuosta, jotka eiv\xc3\xa4t liukene toisiinsa. Tihe\xc3\xa4mpi liuos asettuu suppilon pohjalle ja voidaan hanan kautta laskea ensin ulos. Erotussuppilossa on irroitettava hana, korkki ja yleens\xc3\xa4 tiivisteet. Erotussuppilot ovat yleens\xc3\xa4 borosilikaattilasia, jossa l\xc3\xa4mp\xc3\xb6laajenemiskerroin on pieni, ja sill\xc3\xa4 voi t\xc3\xa4ll\xc3\xb6in k\xc3\xa4sitell\xc3\xa4 kuumiakin aineita. Erotussuppilo kiinnitet\xc3\xa4\xc3\xa4n yleens\xc3\xa4 kouralla statiiviin.'